รัฐบาลไทย-ข่าวทำเนียบรัฐบาล-รมต. ท่องเที่ยวและกีฬา เปิดงาน
วันจันทร์ที่ 3 สิงหาคม 2563
รมต. ท่องเที่ยวและกีฬา เปิดงาน
"Happy Bike ไร้โควิด 2020" เพื่อสร้างความเชื่อมั่น กระตุ้นการท่องเที่ยวจังหวัดระยอง เน้นการจัดกิจกรรมรูปแบบวิถีใหม่สร้างความมั่นใจให้แก่นักท่องเที่ยว
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานในพิธีเปิดกิจกรรม
ปั่นจักรยานเพื่อการท่องเที่ยวภายใต้ชื่อ "Happy Bikeไร้โควิด2020"เพื่อสร้างความเชื่อมั่น กระตุ้นการท่องเที่ยวจังหวัดระยอง เน้นการจัดกิจกรรมรูปแบบวิถีใหม่สร้างความมั่นใจให้แก่นักท่องเที่ยว โดยมี นายสุรศักดิ์ เจริญศิริโชติ ผู้ว่าราชการจังหวัดระยอง,นายยุทธศักดิ์ สุภสร ผู้ว่าการ ททท. และ ดร. ก้องศักด ยอดมณี ผู้ว่าการ กกท. ร่วมในพิธี ณ บริเวณอนุสรณ์เรือรบหลวงประแส จังหวัดระยอง เมื่อวันที่1สิงหาคม2563ที่ผ่านมา
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เปิดเผยถึงการจัดกิจกรรมในครั้งนี้ว่า กิจกรรมHappy Bikeไร้โควิต2020นี้ จัดขึ้นในรูปแบบNew Nomalและดําเนินการตามข้อกําหนดของกระทรวงสาธารณสุข และมาตรฐานSHAเพื่อสร้างความมั่นใจให้กับผู้มาร่วมกิจกรรมและนักท่องเที่ยว รวมทั้งเพื่อช่วยเหลือผู้ประกอบการ ชุมชน และอุตสาหกรรมท่องเที่ยวที่ได้รับผลกระทบจากเหตุการณ์การแพร่ระบาดของไวรัสโควิด-19ให้กลับมาฟื้นตัวคึกคักอีกครั้ง
"จึงขอเชิญชวนนักท่องเที่ยวทั้งชาวไทย และชาวต่างชาติที่อยู่ในประเทศไทย เดินทางมาเที่ยวจังหวัดระยองกันเยอะๆ เพราะที่นี่สะอาด บริสุทธิ์ ไม่มีโควิด-19แต่อย่างใด เรามาวันนี้เพื่อสร้างความมั่นใจให้กับทุกคน ถือเป็นการยืนยันได้ดีที่สุด"
สําหรับกิจกรรมการปั่นจักรยานในครั้งนี้ มีผู้เข้าร่วมกิจกรรมกว่า600คน แบ่งเป็น2ประเภท ประเภทละ300คน โดยประเภทที่1เป็นการปั่นจักรยานท่องเที่ยว "ตามประแส" ในวันที่1สิงหาคม2563เป็นกิจกรรมการปั่นจักรยานชมทัศนียภาพที่สวยงามของตําบลปากน้ําประแส จังหวัดระยอง เริ่มต้นจาก อนุสรณ์เรือรบหลวงประแส-วนขึ้นสะพานประแสสิน-เสี้ยวซ้ายไปถ่ายรูปที่จุดชมวิวแหลมสน-วนกลับทางเดิม แวะวัดตะเคียนงาม รับฟังเรื่องราวจากมัคคุเทศก์น้อย-ข้ามสะพานหนองโพง ไปสักการะศาลกรมหลวงชุมพร-ขากลับปั่นเข้าตลาดป้าตุ๊ ชิมขนมทองถิ่น-กลับมาจบกิจกรรมที่อนุสรณ์เรือรบหลวงประแส ระยะทางรวม15กิโลเมตร โดยกําหนดเวลาปั่นไม่เกิน2ชั่วโมง ในเส้นทางปั่นจักรยานจัดให้มีจุดชิมขนมท้องถิ่นจากฝีมือชาวบ้านชุมชนปากน้ําประแส ที่นํามาต้อนรับคณะนักปั่น เช่น ขนมชารส,ข้าวเกรียบอ่อน (โบราณ),ขนมตะไล,ขนมเบื้อง และตบทายด้วย "น้ําชาใบขลู่" ของดีขึ้นชื่อในตําบลปากน้ําประแส เพื่อให้นักปั่นได้สัมผัสและเรียนรู้วิถีชุมชนปากน้ําประแส มีการสนับสนุนโครงการมัคคุเทศก์น้อยจากโรงเรียนชุมชนวัดตะเคียนงามมาเล่าเรื่องราวของประวัติต้นตะเคียนใหญ่อายุ500ปี
ในประเภทที่1นี้ มีวิธีการปล่อยตัวเพื่อทําตามหลักSocial Distancingกําหนดระยะห่างตอนตั้งแถว1เมตร ปล่อยตัวทีละกลุ่ม กลุ่มละ5-10คน ห่างกันกลุ่มละ1นาที (1กลุ่ม จะมีระยะห่างกันประมาณ500เมตรขึ้นไป)
ประเภทที่2เป็นการปั่นจักรยาน "TEAM TOGETHER"ในวันที่2สิงหาคม2563เป็นกิจกรรมการปั่น
จักรยานทางไกลแบบไปด้วยกัน ไม่ทิ้งกัน เริ่มต้นจาก อนุสรณ์เรือรบหลวงประแส-ถนนบูรพาชลทิต-จุดชมวิว
เนินนางพญา-ปั่นวนกลับเส้นทางเดิม ระยะทางรวม75กิโลเมตร ระยะเวลาไม่เกิน3ชั่วโมง โดยมีวิธีการปล่อยตัวเพื่อทําตามหลักSocal Distancingกําหนดระยะห่างตอนตั้งแถว1เมตร ปล่อยตัวทีละกลุ่ม กลุ่มละ4คัน ห่างกันกลุ่มละ1นาที (กลุ่มนักกีฬาจะมีระยะห่างกันประมาณ1,300เมตรขึ้นไป)
ทั้งนี้ ผู้เข้าเส้นชัยจะได้รับเหรียญที่ระลึกของกิจกรรม โดยผู้ชนะจะได้รับโล่รางวัลที่ออกแบบเป็นพิเศษ การจัดกิจกรรมในครั้งนี้ ยังได้มีการเตรียมพร้อมมาตรการเพื่อรับมือและป้องกันการแพร่ระบาดของเชื้อไวรัส โดยจัดเจ้าหน้าที่ประจําจุดคัดกรอง ซึ่งได้รับความร่วมมือจากสาธารณสุขจังหวัดระยอง ในการตรวจวัดอุณหภูมิผู้เข้าร่วมกิจกรรมทุกคนก่อนเข้าบริเวณพื้นที่จัดงาน ตั้งจุดบริการเจลแอลกอฮอล์ล้างมือกระจายตามจุดต่าง ๆ มีการฉีดพ่นฆ่าเชื้อโรคบริเวณพื้นที่จัดงานทั้งก่อนและหลังกิจกรรม เพื่อความปลอดภัยและสุขภาพอนามัยที่ดีและสร้างความเชื่อมั่นของผู้ที่มาร่วมกิจกรรม อีกทั้งยังเป็นการยกระดับมาตรฐานในการจัดงานในวิถีการท่องเที่ยวแบบNew Normalอีกด้วย
กระทรวงการท่องเที่ยวและกีฬา